ગુજરાતી સમાચાર: હ્યુન્ડાઈની Xcentને રિપ્લેસ કરશે નવી સિડાન Aura | Hyundai Aura Sedan Could Replace Xcent - Automobiles | I Am Gujarat
Gujarati News Auto હ્યુન્ડાઈની Xcentને રિપ્લેસ કરશે નવી સિડાન Aura
Published: Nov 12, 2019 17:38 pm IST
નવી દિલ્હીઃ દક્ષિણ કોરિયાની કાર કંપની હ્યુન્ડાઈ(Hyundai)એ જાહેરાત કરી છે કે તેઓ નવી સિડાન પર કામ કરી રહ્યા છે અને તેનું નામ Aura હશે. હાલમાં Hyundai Auraની વધુ માહિતી સામે આવી નથી. હ્યુન્ડાઈની નવી સિડાન Aura નવી ગ્રાન્ડ i10Nios પર બેસ્ડ હોઈ શકે છે. Hyundai Aura, એક્સેન્ટ(Xcent)ની જગ્યા લઈ શકે છે. હ્યુન્ડાઈ પોર્ટફોલિયોમાં નવી સિડાન, Vernaથી નીચે હોઈ શકે છે.
સ્ટાઈલિશ કોમ્પેક્ટ સિડાન હોઈ શકે છે Aura
હ્યુન્ડાઈની નેક્સ્ટ જનરેશન કોમ્પેક્ટ સિડાન Aura નવી ગ્રાન્ડ i10Nios સાથે બોડી પેનલ શેર કરશે. ડિઝાઈન મામલે Aura હ્યુન્ડાઈની સિડાન ફેમિલી જેવી હશે. આ સિડાનમાં કેટલાક સ્ટાઈલિંગ હાલમાં લોન્ચ કરેલી Elantra ફેસલિફ્ટમાંથી લઈ શકે છે. Auraમાં હનીકોમ્બ મેસ ફિનિશ સાથે હ્યુન્ડાઈ સિગ્નેચર કેસ્કેડિંગ ગ્રિલ હશે. Aura સિડાનમાં i10Niosની જેમ બૂમરેગ-શેપ્ડ LED ડેટાઈમ રનિંગ લેંપ્સ હોઈ શકે છે. Aura સૌથી સ્ટાઈલિસ્ટ કોમ્પેક્ટ સિડાન હોઈ શકે છે.
કંઈક આવું હોઈ શકે છે Hyundai Aura નું ઈન્ટીરિયર
Hyundai Auraમાં ગ્રાન્ડ i10 Nios જેવું ઈન્ટીરિયર હોઈ શકે છે. સિડાનમાં Apple CarPlay અને Android Auto સાથે 8.0 ઈંચ ટચસ્ક્રીન ઈન્ફોટેનમેન્ટ સિસ્ટમ હશે. આ ઉપરાંત હ્યુન્ડાઈ Auraના ટોપ વેરિટન્ટમાં વાયરલેસ સ્માર્ટફોન ચાર્જિગ પણ મળી શકે છે. હવે એ જોવાનું રહેશે કે હ્યુન્ડાઈ પોતાની આ સિડાનમાં Bluelink કનેક્ટેડ કાર ટેક્નોલોજી આપે છે કે નહીં. હ્યુન્ડાઈ Grand i10 Niosમાં હાલ આ ટેક્નોલોજી આપવામાં આવે છે.
ભારતીય માર્કેટમાં આ સિડાન સામે થશે ટક્કર
Aura માં અપહોલ્સ્ટી માટે અલગ-અલગ કલર ઓપ્શન મળી શકે છે. આ સાથે રિયર-સીટ આર્મરેસ્ટ, રિયર સીટ પેસેન્જર્સ માટે અડજસ્ટેબલ હેડરેસ્ટ આપી શકે છે. એન્જિન અને ગિયરબોક્સ ઓપ્શનની વાત કરીએ તો Aura 1.2 લીટર kappa પેટ્રોલ એન્જિન અને U2 1.2 લીટર ડીઝલ એન્જિનના BS6ને કંપ્લાયંટ વર્જન સાથે આવી શકે છે. મેન્યુઅલ ગિયર બોક્સ સાથે તેનું AMT ઓપ્શન પણ આવશે. ભારતીય માર્કેટમાં Hyundai Auraની ટક્કર સુઝુકી ડિઝાયર, હોન્ડા અમેઝ, ફોર્ડ એસ્પાયર અને ટાટા ટિગોર સાથે થશે.